RÁMCOVÁ ZMLUVA
uzavretá v súlade s § 269 ods. 2 zák. č. 513/1991 Zb. Obchodný zákonník v platnom znení
Článok 1. Zmluvné strany

1.1 Objednávateľ:
Mesto Humenné

Sídlo:


Kukorelliho 34, 066 28 Humenné 

Štatutárny orgán:
PhDr. Ing. Miloš Meričko 


IČO:


00323021

DIČ:


2021232598

Bankové spojenie:
Prima banka Slovensko, a.s.

IBAN: 


SK75 5600 0000 0042 1099 3002

Telefón:

+421 57 7863 218

e-mail:


msu@humenne.sk

(ďalej len „objednávateľ“)

1.2 Poskytovateľ:
...........................
Sídlo:


...........................
Štatutárny orgán:
...........................
Zápis v registri:

...........................
IČO:        

...........................
DIČ:


...........................
IČ DPH:                        
...........................
Bankové spojenie:
...........................
IBAN:             

...........................
Telefón:

...........................
e-mail:


...........................
(ďalej len „poskytovateľ“)


(ďalej spolu aj „zmluvné strany“)
Článok 2. Predmet zmluvy
2.1 Predmetom tejto zmluvy je záväzok poskytovateľa poskytnúť objednávateľovi služby špecifikované v tomto článku zmluvy riadne, v dojednanom termíne a za dohodnutých podmienok v zmysle tejto zmluvy a jednotlivých objednávok objednávateľa, a záväzok objednávateľa za poskytnuté služby zaplatiť poskytovateľovi odmenu vo výške dojednanej podľa jednotlivých objednávok objednávateľa a za podmienok dohodnutých v tejto zmluve.
2.2 Službami sa na účely tejto zmluvy rozumejú nasledovné činnosti: 
a) vykonávanie revízií elektroinštalácií v zmysle STN 311500 a vypracovanie revíznych správ,

b) vykonávanie revízií bleskozvodov s meraním zemného odporu uzemňovačov v zmysle STN EN 62305-3, 2012 a STN 341390, 1969 a vypracovanie revíznych správ,

c) vykonávanie revízií elektroinštalácie bytov potrebných k zmluve o pripojení žiadateľa do distribučnej sústavy,

d) odstraňovanie nedostatkov po revíziách s vydaním revíznych správ po oprave,

e) odstraňovanie nedostatkov elektroinštalácie a bleskozvodov nahlásených objednávateľom, kde je potrebná práca revízneho technika,

 (ďalej len „služby”).
Článok 3. Termín a miesto plnenia

3.1 Poskytovateľ sa zaväzuje, že predmet zmluvy podľa článku 2, bodu 2.2, písm.a) a b), dodá objednávateľovi v termínoch uvedených v prílohe č.1 k tejto zmluve.
3.2 Poskytovateľ splní predmet zmluvy v mieste plnenia podľa prílohy č.1 tejto zmluvy.

3.3 Poskytovateľ dodá objednávateľovi príslušné revízne správy do .... dní od ukončenia revízie.
Článok 4. Spolupôsobenie a záväzky zmluvných strán
4.1 Objednávateľ sa zaväzuje, že dokončené práce prevezme, zaplatí za práce dohodnutú cenu a poskytne poskytovateľovi dojednané spolupôsobenie.

4.2 Poskytovateľ pri OPaOS, opravách, rekonštrukčných a montážnych prácach dodrží Vyhlášku č. 532/2002 Z. z. o všeobecno-technických požiadavkách na výstavbu ako aj všetky záväzné predpisy, technické normy, dojednania tejto zmluvy, vyjadrenia verejnoprávnych orgánov a poverených organizácií v dotknutej časti stavby.

4.3 Poskytovateľ sa zaväzuje kontrolovať dodržanie lehôt na zabezpečenie opakovaných revízií a upozorniť objednávateľa na potrebu ich vykonania 30 dní pred uplynutím lehoty.

4.4 Objednávateľ sa zaväzuje, že poskytne poskytovateľovi spolupôsobenie, spočívajúce najmä v sprístupnení nebytových priestorov, k uloženiu meracích prístrojov, elektromontážnemu a bleskozvodnému materiálu a prístupu na strechu.

4.5 Objednávateľ zodpovedá za to, že sprístupnené priestory sú bez prekážok.

4.6 Objednávateľ je oprávnený zaslať objednávku na služby podľa článku 2, bodu 2.2, písm.c), d) a e) písomne alebo na e-mail dodávateľa: ............................... Prijatie objednávky poskytovateľ potvrdí písomne (stačí e-mailom) objednávateľovi. Pred vystavením objednávky na služby podľa čl.  2, bodu 2.2, písm. d) a e)  poskytovateľ predloží objednávateľovi kalkuláciu ceny (elektronicky) za konkrétnu službu. Objednávka musí obsahovať rozsah požadovaných služieb, požadovaný termín dodania, dátum, pečiatku a podpis oprávnenej osoby objednávateľa..

4.7 Poskytovateľ sa zaväzuje o poskytnutých službách a skutočne strávenom čase viesť písomnú evidenciu (ďalej len „výkaz prác“).
Článok 5. Cena a platobné podmienky

5.1 Zmluvné strany sa dohodli, že cena za poskytnuté služby podľa článku 2 nesmie byť vyššia ako ceny poskytovateľa v zmysle Prílohy č.1, ktorá je neoddeliteľnou súčasťou tejto zmluvy.
5.2 Cena za materiál bude fakturovaná na základe aktuálnych cenníkov dodávateľov elektroinštalačného materiálu, ktorý predloží poskytovateľ. Finančný limit na dodanie materiálu je 20 000,-€.
5.3 Cena dohodnutá pri každej jednotlivej objednávke bude konečná a bude fakturovaná s daňou z pridanej hodnoty (DPH).
5.4 Poskytovateľ vystaví faktúru najskôr k prvému dňu kalendárneho mesiaca nasledujúceho po mesiaci, v ktorom sa služby poskytli. Splatnosť faktúr je 15 dní odo dňa ich doručenia objednávateľovi. Faktúra – daňový doklad musí obsahovať všetky náležitosti stanovené platnými právnymi predpismi.
Faktúru za služby podľa bodu 2.2 písm a) a b) vystaví podľa skutočne vykonaných a ukončených revízií v príslušnom mesiaci a podľa cien uvedených v prílohe č.1 tejto zmluvy.

Faktúru za služby podľa bodu 2.2 písm c), d) a e) vystaví podľa zaslaných objednávok a skutočne vykonaných a ukončených prác v príslušnom mesiaci a podľa cien uvedených v prílohe č.1 tejto zmluvy.
5.5 Faktúra je uhradená dňom pripísania príslušnej fakturovanej čiastky na účet dodávateľa uvedený vo faktúre a v článku 1.2 tejto zmluvy.
5.6 Zmluvné strany nemajú právo jednostranne započítať voči druhému účastníkovi akékoľvek peňažné pohľadávky bez písomného alebo ústneho súhlasu druhej zmluvnej strany. Zmluvné strany taktiež nemajú právo bez písomného súhlasu druhej zmluvnej strany postúpiť na tretiu osobu akékoľvek peňažné pohľadávky voči druhej zmluvnej strane.
Článok 6. Zodpovednosť za nedostatky, záruka

6.1 Poskytovateľ zodpovedá za riadne a včasné plnenie záväzkov vyplývajúcich z tejto zmluvy.

6.2 Poskytovateľ zodpovedá za nedostatky, ktoré sú zistené v čase odovzdania prác objednávateľovi. Za nedostatky vzniknuté po odovzdaní prác zodpovedá iba vtedy, ak boli spôsobené porušením jeho povinnosti.

6.3 Poskytovateľ nezodpovedá za nedostatky, ktoré boli spôsobené použitím podkladov poskytnutých objednávateľom a poskytovateľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.

6.4 Poskytovateľ poskytuje objednávateľovi na poskytnuté práce záruku 24 mesiacov odo dňa vykonania prác.

6.5 Poskytovateľ sa zaväzuje odstrániť bezplatne oprávnené reklamácie/ nedostatky bez zbytočného odkladu, najneskôr však v lehote do 20 dní od uplatnenia reklamácie.

6.6 Výhrady orgánov štátnej správy a organizácií poverených výkonom štátnej správy k realizácií po dodaní, sa posudzujú ako nedostatky prác.

Článok 7. Zmluvné pokuty

7.1 Ak dodávateľ nesplní svoj záväzok dodať služby v dohodnutom termíne, zaplatí poskytovateľovi pokutu vo výške 0,05% z dohodnutej ceny diela za každý deň omeškania.

7.2 Poskytovateľ je povinný zaplatiť objednávateľovi pokutu vo výške 0,05% z dohodnutej ceny diela za každý deň prekročenia lehoty stanovenej v ods. 6.5 zmluvy.

7.3 Ak objednávateľ je v omeškaní so splnením peňažného záväzku, alebo jej časti, je povinný zaplatiť poskytovateľovi úroky z omeškania vo výške 0,05% z nezaplatenej sumy za každý deň meškania.

Článok 8. Doba platnosti
8.1 Zmluva nadobúda platnosť dňom podpísania obidvoma zmluvnými stranami a účinnosť dňom nasledujúcim po dni zverejnenia na webovom sídle objednávateľa. 
8.2 Zmluva sa uzatvára na dobu určitú a to na štyri roky odo dňa nadobudnutia jej účinnosti v súlade s odsekom 8.1 toho článku zmluvy alebo do vyčerpania finančného limitu podľa prílohy č.1 tejto zmluvy podľa toho, čo nastane skôr. 
8.3 Každá zo strán môže zmluvu kedykoľvek vypovedať bez udania dôvodu, a to písomnou výpoveďou riadne doručenou druhej zmluvnej strane. Výpovedná lehota je tri mesiace a začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.

Článok 9. Záverečné ustanovenia

9.1 Túto zmluvu je možné meniť len písomnou formou.

9.2 Ak dôjde po uzavretí zmluvy k zmene záväzných podmienok, za ktorých bola zmluva uzavretá, zmluvné strany sa zaväzujú upraviť zmluvu vo všetkých ustanoveniach dotknutých touto zmenou.

9.3 Zmluva je vypracovaná v 3 rovnopisoch, z ktorých objednávateľ obdrží 2 vyhotovenia a dodávateľ 1 vyhotovenie.

9.4 Zmluvné strany prehlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.
V ......................... dňa ...........................


V Humennom dňa .............................
Poskytovateľ:





Objednávateľ:     
 ................................................
 ..............................................
PhDr. Ing. Miloš Meričko
primátor mesta Humenné

strana 4 z 4

